Kako se spopasti s samoto, ko smo samski?

Mnogo ljudi je strah v življenju, da bodo ostali sami. Obstaja pa razlika med samoto in občutkom osamljenosti. Gre za dve popolnoma različni stvari.

Tudi to je razlog, da ostajamo v odnosih, ki nas izčrpavajo ali nam ne omogočajo rasti. Bojimo se izgub in smo mnenja, da brez nekoga ne moremo živeti.

Tako, kot ste si kot otrok mislili, da brez staršev ne boste mogli živeti, brez prve ljubezni ne in brez mucka ne, če ste ga imeli. Pa sedaj lahko vidite, da ste vse te ljudi in vam pomembne stvari izpustili iz življenja in se podali naprej.

In nato se vam zdi, da brez otrok ne boste mogli živeti in brez partnerja tudi ne. Zato kakšne izgube občutite zelo boleče in se vam sesuje svet. Predvsem bolijo nenadne izgube, na tiste na katere se ne moremo pripraviti, kot je na primer nenadna smrt bližnjega. In nato žalujemo.

Žalovanje je obdobje poslavljanja, obujanja spominov ter razmišljanja.

Naučite se biti sami s seboj

Žalovanje je obdobje poslavljanja, obujanja spominov ter razmišljanja, kako bi nam bilo dobro, če bi bili še skupaj.

Vendar vsem se nekoč zaključi pot. Ali odidejo počasi pa še vedno obstajajo ali pa nenadno, ker se je njihova naloga tu zaključila. Dejstvo, ki ostaja pa je, da se moramo naučiti biti sami s sabo, znati živeti samo v svoji družbi.

Seveda je dobrodošlo, da imamo prijatelje, s katerimi si zapolnimo kakšne vikende ali urice, da imamo koga za druženje, vendar zelo pomembno je naučiti se biti sam sebi najboljša družba.

Ne bojte se samote.

Če razmišljamo, kako nam je dolgčas in kako smo osamljeni, se občutki žalosti poglabljajo in na koncu je občutek osamljenosti lahko grozljiv.

Ne bojte se samote

To je idealen čas za globok vpogled vase. Idealen čas za preučevanje, kaj vas veseli v življenju, za prebujanje notranjega otroka in pregledovanje interesov, ki so se izgubili.

Sploh pa so časi, ko je na trgu ponujenih toliko aktivnosti in krožkov, da ste samo klik stran od prijave in si zapolnite čas in najdete drugačne ljudi, ki so vam namenjeni na poti vaše rasti in novo znanje zase.

Ko sprejmete samoto, se dogajajo čudeži

Ko sprejmeš to, da znaš biti sam s sabo, se dogajajo čudeži.

Ne boste verjeli, a vam resnično povem: Ko sprejmeš to, da znaš biti sam s sabo, se dogajajo čudeži. Ljudje prihajajo v življenje, zato družbe ne manjka. Naredi se nov prostor za nova znanja, začnejo vas zanimati stvari, ki ste opustili tekom življenja ali pa vam na pot prihajajo nove stvari.

Čim bolje izkoristi svoje samske dni

Najdete nove usmeritve na svoji poti in počasi se začne kazati, kaj je pravzaprav vaš namen v življenju. V katero smer bi morali iti pa ste se morda izgubili. Iz hobija lahko nastane vaše življenjsko poslanstvo.

Sami sebi ste najboljše

Zato naj vas ne bo strah samote, naj vas ne bo strah soočenja s samim s sabo, saj boste spoznali, da ste sami sebi najboljše, kar se vam je v življenju zgodilo. Naj vas ne bo strah, ker pride dan, ko ugotovite, da bi radi šli sami s sabo na potovanje in bi vas to najbolj osrečilo.

Pride trenutek, ko ugotovite, da bi vas najbolj osrečilo potovanje.

Pride dan, ko si izklopite telefone in se umaknete pred hitrim svetom in ste zadovoljni sami s sabo na svojem kavču. Pride dan, ko si iz oči v oči pogledata vaša prvotna bit in vaša maska, ki jo nosite in si rečeta: “Tebe sem iskala, končno sva se našli.”

Ali veste, kakšni občutki se porodijo, ko se najdete vi, takšni kot ste? Ko je vaša maska, ki ste jo ustvarjali skozi življenje za zaščito pred svetom, enaka vaši osnovni biti? Ko najdete mir v sebi, ki ga lahko podarite samo vi sebi? Veste, da vas nihče drug ne more napolniti in vam zazidati majhnih luknjic do popolnosti?

Verjamem, da ste kdaj čisto malo, en delček, na nekem področju to že začutili. Obudite ga in se nasmejte z vsem svojim srcem. Takrat ste na pravi poti in nikoli vas ne bo strah osamljenosti, ker boste ljubili svojo samoto.